open-index/open-wikipedia-markdown huggingface dataset:
Buenaventura (Toledo)

[eta|dekstra|250px|Situo de la [provinco Toledo en Hispanio]]
[eta|dekstra|250px|Situo de Buenaventura en la [provinco Toledo kaj en Hispanio]]
**Buenaventura ** estas municipo de Hispanio, en la Provinco de Toledo, regiono de Kastilio-Manĉo.

## Toponimio 
La termino "Buenaventura" devenas el nomo de la sanktulo itala Sankta Bonaventuro.

## Loĝantoj 
La loĝantoj nomiĝas *Buenaventureños*. La censita populacio en 2011 estis de 482 loĝantoj kaj la denseco estas de 13,47 loĝ/km².

## Situo 
Buenaventura estas situa en la nordokcidenta parto de Kastilio-Manĉo en la komarko aŭ distrikto Montaro de San Vicente en la nordokcidenta parto de la provinco de Toledo, je altitudo de 436 m; je 104&nbsp;km el Toledo, provinca ĉefurbo. La areo de ties teritorio estas de 35.77&nbsp;km². La geografiaj koordinatoj estas 40°10′44″ N 4°51′5″ Ok.

## Geografio 
La municipo troviĝas sur ebenaĵo ĉe monteto sude de la valo de la rivero Tiétar, inter la Sierra de San Vicente kaj la Bantera. Ĝi apartenas al la komarko de la Sierra de San Vicente kaj limas kun la municipaj teritorioj de Lanzahita, Pedro Bernardo kaj Gavilanes en la provinco de Ávila kaj El Encinarejo, teritorio apartigita disde Almendral de la Cañada, kaj Navamorcuende en la provinco de Toledo.

Fluas tra la teritorio la rivero Tiétar, je ĉirkaŭ du kilometroj el la domaro.

## Ekonomio 
Agrikulturo kaj brutobredado tradicie.

## Historio 
La municipo fondiĝis en 1685 laŭ aperas en dokumento fare en Hinojosa de San Vicente la 16a de majo de tiu jaro. Formis parton de la ŝtato markislando de Navamorcuende kaj komunumo de la Sierra de El Piélago.

Meze de la 18a jarcento ĝi atingis sendependon. Tiam ĝi enhavis 110 domojn.

Dum la unua duono de la 20a jarcento la populacio kreskis ĝis 1,000 loĝantoj. Poste, pro elmigrado (malbona ekonomia situacio de la agrikulturo kaj servomanko) duoniĝis ĝis la 1980aj jaroj kaj tiele stabiliĝis.

## Monumentoj kaj interesaĵoj 
* Ermitejo de Sankta Sebastiano
* Ermitejo de la *Buen Suceso* (Bona okazo)
* Preĝejo de la Sankta Kruco.

## Notoj 
## Vidu ankaŭ 
* Municipoj de la provinco de Toledo

Kategorio:Kastilio-Manĉo
Kategorio:Municipoj de Toledo
Kategorio:Provinco Toledo
Alta Floresta d'Oeste

'''Alta Floresta d'Oeste''' estas municipo en la brazila subŝtato Rondonio, kiu havis 24.392 loĝantojn en 2010 .

## Vidu ankaŭ  
* Municipoj de Rondonio

## Referencoj 
Kategorio:Municipoj de Rondonio
Amaterasu

**Amaterasu** estas la sundiino de la ŝintoismo, plej grava el la Dioj *kami*, ĉar de ŝi devenas - laŭ la japana mitologio - la japana imperiestra familio. Fratoj de Amaterasu estas la Luna Dio Cukujomi (kiu estis ŝia edzo kaj estro de la nokto) kaj la Tempesta dio Susanoo. Originale, Amaterasu dividis la regadon de la ĉielo kun Cukujomi, lia edzo kaj frato, ĝis kiam li murdis la diinon de la manĝaĵo, Uke Moĉi. Ŝi ofertis al li manĝaĵon abomenindan, pro kio Cukujomi murdis ŝin, konfuzite Amaterasu. Cukujomi estis etikedita kiel fi-dio, ŝi disiĝis de li kaj same disiĝis tiel la nokto kaj tago.eta|150pxLa plej malnovaj rakontoj aperas pri Amaterasu en la du plej malnovaj japanaj tekstoj el la 8-a jarcento, Kojiki kaj Nihon Ŝoki. Amaterasu estiĝis de maldekstra okulo de Dio Izanagi, kiu donacis al ŝi juvelŝtonan kolĉenon kaj komisiis la prizorgadon de Takamagahara, rezidejon de la Dioj.

Oni sendis ŝian fraton Susanoo por regi la marsurfacon. Li misuzis la donitan potencon kaj detruis rizkampojn, loĝejon de la fratino, fine li ĵetis senmfeligitan ĉevalon en ŝian teksadejon. Amaterasu indigniĝis kaj retiriĝis en kavon, pro kio la Tero iĝis malhela. La dioj decidis allogi ŝin el la kavo, pro tio la diino Ama no Uzume prezentis sufiĉe obscenan, komikan dancon. Amaterasu iĝis scivolema pri la bruo kaj la ridado kaj iomete deŝovas la fermantan ŝtonon, tiam ŝi ekvidas sian spegulan bildon, ĉar la aliaj dioj metis tien spegulon.

La ĉefa kultejo de Amaterasu estas la Ise-Sanktejo, kie ŝin reprezentas spegulo kiel unu el la tri Japanaj imperiestraj trezoroj (la pliaj du estas juvelo kaj glavo).

Post kiam infano de Susanoo transprenas la regadon sur la Tero, Amaterasu sendas sian nepon Ninigi el la ĉielo, por regi la japanan insulon. Tio sukcesas kaj la prapranepo de Ninigi iĝas Ĝimmu, unua estro de Japanio. Tiel ĉiu imperiestro de Japanio devenas de Amaterasu, laŭ la mitologio.

Kategorio:Japanaj dioj
Kategorio:Patrinaj dioj
Kategorio:Sunaj dioj
Kategorio:Ŝintoismo
Aĝoludo

[eta|200px|dekstre|Du virinoj vestitaj en voluptaj vestaĵoj kaj akcesoraĵoj asociigitaj al junaĝo, inklude specialan frizon. Aĝoludo orientita al junaĝo ne penas simuli [pedofilion sed prefere celas emfazi emociaj asociigoj al diferenca aĝo. 

## Seksa aĝoludo 
Seksaj variaĵoj povas inkluzivi diversajn tipojn ekzemple incesto-ludon en kiu partoprenantoj seksigas rilatojn ene de familio  kaj fetiŝismon *knabino de patro* kiu baziĝas je diferenco de realaj aŭ imagataj aĝoj kaj femalo rolas malpli aĝan partneron.

Profesiaj psikologoj konsideras ke aĝoludo ne rilatas al pedofilio.

Seksa aĝoludo mem ne inkluzivas seksan emon al biologiaj neplenkreskuloj. Akcepto de rolludo povas esti motivita per emo resperti emociajn statojn kaj socian interagadon de ies juneco, kiu estas plezura ankaŭ en seksa kunteksto por partoprenantoj. Ekzemple rolludado je "instruist(in)o/student(in)o", "patr(in)o/fil(in)o", aŭ "doktor(in)o/pacient(in)o" dum seksumado povas esti kutima en aĝoludo.

Kvankam rolludado je malpli aĝa persono estas sufiĉe kutima en seksa aĝoludo, oni povas rolludi ankaŭ pli aĝan personon.

Unu specifa formo de aĝoludo povas inkluzivi infanecan parafilion en kiu persono ludas rolon de bebo.

## Neseksa aĝoludo
En neseksa aĝoludo oni rolas personon de diferenca aĝo sen inkludigo de seksumo, ofte kun celo resperti infanaĝon.

Aĝoludon kutime praktikas ankaŭ infanoj ludante ludon en kiu oni rolas familion kiu kutime konsistas de patro, patrino, infano(j) kaj/aŭ bebo.

## Referencoj
## Tradukfonto 
Kategorio:Seksaj rolludoj
Luyanó

**Luyano** (prononcu *lujan**o***) estas kvartalo de la municipo Diez de Octubre en la Provinco de Havano en Kubo.

## Geografio 
Luyanó situas en la centro de la municipo Diez de Octubre sude de la urbo Havano. La origine kampara vilaĝeto estis dum la 19-a jarcento komplete absorbita de la kreskanta ĉefurbo.

## Historio 
La vilaĝo Luyanó estis fondita en la jaro 1849 kiel kampara vilaĝeto apud ponto trans la rivereto, laŭ kiu la loko estis nomita. Origine Luyanó estis setlejo de la municipo San Miguel del Padrón. Post kvereloj inter Havano kaj Guanabacoa Luyanó finfine estis atribuita al la urbo Havano. En la jaro 1976 ĝi estis integrita al la tiam kreita municipo Diez de Octubre.

## Evoluo de la loĝantaro 
En la jaro 1853 Lyuano havis 49 loĝantojn. Laŭ la kuba popolnombrado ĝi nombris en 1919 14439 loĝantojn, en 1931 jam 35720 kaj en 1949 41038. Nuntempe pli ol 100000 personoj vivas en la intertempe komplete urba Luyanó.

## Eksteraj ligiloj 
* Retpaĝo pri Luyanó

## Bildoj 

Dosiero:2012-01-01-Havano (Foto Dietrich Michael Weidmann) 117.JPG|Strato en Luyanó
Dosiero:2012-01-01-Havano (Foto Dietrich Michael Weidmann) 151.JPG|Domo en klasika stilo en Luyanó
Dosiero:2012-01-01-Havano (Foto Dietrich Michael Weidmann) 146.JPG|Preĝejo de Luyanó
Dosiero:2012-01-01-Havano (Foto Dietrich Michael Weidmann) 150.JPG|Preĝejo de Luyanó
Diez de Octubre

**Diez de Octubre** (en Esperanto ankaŭ **Deka de Oktobro**) estas unu el la 15 municipoj de la Provinco Havano en Kubo. En la municipo Diez de Octubre vivas sur areo de 12,228&nbsp;km² proksimume 1 miliono da homoj. Ĝi estas do kun 19'800 loĝantoj/km² la plej dense loĝata kaj laŭ loĝantaro plej granda municipo de Kubo.eta|dekstra|300px|Diez de Octubre, vidita tra fenestro de la Hospitalo de Luyanó
## Geografio
La municipo Diez de Octubre situas sude de la urbo Havano ĉe koordinatoj . La municipo limas en nordo al Regla kaj Havano, en oriento al San Miguel del Padrón, en sudo al Arroyo Naranjo, kaj en okcidento al Cerro. La municipo estas preskaŭ 100-elcente urba kaj en ĝi apenaŭ ekzistas agrikulturo. En Diez de Octubre ekzistas multnombraj industriaj entreprenoj, inter kiuj troviĝas tekstilfabrikoj, fervojriparejoj, farmaciaj kaj nutraĵoentreprenoj kaj aliaj.

## Kvartaloj
Al la municipo Diez de Octubre apartenas la kvartaloj Víbora, Santos Suárez, Lawton, Luyanó, Sevillano, Vista Alegre, kaj Tamarindo.

## Historio
La municipo Diez de Octubre estis kreita surbaze de la administra reformo de 1976 el la malnova vilaĝo **Jésus del Monte**, kiu ĝis tiam estis kvartalo de la urbo Havano. Kiam ekzakte la Jesús del Monte estis fondita, ne estas konata. Oni tamen scias, ke ĝi estis fondita de pioniroj, kiuj alvenis en la 17-a jarcento de la Kanarioj, Hispanio.

## Partnera komunumo
Partnerkomunumo de Diez de Octubre estas Cuautitlán Izcalli en Meksiko.

## Esperanto-movado
En la kvartalo Vibora de la municipo Diez de Octubre situas la ĉefsidejo de Kuba Esperanto-Asocio. Ĝi estas grava kursocentro kaj renkontiĝejo.

## Eksteraj ligiloj
Kategorio:Municipoj de provinco Havano
György Somlyó

**György SOMLYÓ** [djordj ŝomjO], hungare **Somlyó György,** Esperante **Georgo Somlyó** estis hungara poeto, verkisto kaj tradukisto.

Li naskiĝis la 28-an de novembro 1920 en Balatonboglár. Li mortis la 8-an de majo 2006 en Budapeŝto.

## Biografio 
Lia patro estis same poeto: Zoltán Somlyó, tial li frue konatiĝis kun Gábor Devecseri, Miklós Radnóti, Dezső Kosztolányi, Attila József. Li aliĝis al Nyugat. Dum la 2-a mondmilito li estis trudlaboristo, kiel judo. Post la mondomilito li lernis en Budapeŝto kaj Parizo. Ekde 1948 li havis laŭvice postenojn en Nacia Teatro (Budapeŝto) kaj Hungara Radio. En 1958 li aperigis amtologion pri francaj poetoj. Poste li vivis en Francio kaj Italio. Li ricevis premion Kossuth en 1997 kaj pli antaŭe kaj poste ankaŭ aliajn premiojn.

## Verkoj (elekto) 
* *Talizmán* poemoj, 1956
* *A mesék második könyve* (Dua libro de la fabeloj), poemoj, 1971
* *Kőkörök* (Ŝtono-rondoj), kolektitaj poemoj, 1978
* *Ami rajtam túl van* (Tio, kio postlasis min), elektitaj poemoj 1937-1986, 1988
* *Nem titok* (Tio ne estas sekreto), poemoj, 1992
* *Ahol van* (Kie estas), poemoj, 2002
* diversaj tradukaĵoj de Paul Valéry, William Shakespeare, André Gide, Jean Anouilh, Victor Hugo, Alphonse de Lamartine, Jean Racine, Honoré de Balzac

## Fontoj 
* Hungara Vikipedio

Somlyó
Somlyó
Somlyó
Tammany Hall

eta|280ra|Tammany Hall en Orienta strato 14, Novjorko, inter la Tria Avenuo kaj Placo Irvingo.
**Tammany Hall**, ankaŭ konata kiel **Society of St. Tammany**, **Sons of St. Tammany** (Filoj de St. Tammany), aŭ **Kolumbia Ordo**, estis novjorka korupta politika organizo fondita en 1786 kaj estiĝinta la 12-an de majo 1789 kiel la Tammany Societo. Ĝi estis politika aparato de la Demokrata Partio kiu ludis gravan rolon en Novjorko kiu helpis la enmigrintojn, precipe la irlandanojn, por la aktiva partoprenado en la usona politiko de la 1790-aj ĝis la 1960-aj jaroj. Ĝi kontrolis la nomumojn de la Demokrata Partio kaj patronecon en Manhatano de urbestra venko de Fernando Wood en 1854 per elekto de John P. O'Brien en 1932.

Tammany Hall draste malfortiĝis pro la elekto de Fiorello La Guardia de la respublikanoj, reformemaj demokratoj, kaj senpartianoj en 1934, kaj, malgraŭ mallonga revigliĝo en la 1950-aj jaroj, ĝi ĉesis ekzisti en la 1960-aj jaroj.

La Tammany Socio estis nomita tiel pro Tamanend, india gvidanto de la lenapoj. La societo vastigis sian politikan kontrolon eĉ pli per gajnado de la lojaleco de la ĉiam-kreskanta enmigrinta socio de la urbo, kiu funkciis kiel bazo de politika ĉefurbo.

Kategorio:Organizaĵoj en Usono
Kategorio:Politikaj organizaĵoj
Kategorio:Politiko de Usono
Kategorio:Malaperintaj organizaĵoj
Stadiono Deportivo Cali

La **stadiono "Deportivo Cali"**, ankaŭ konata kiel *stadiono de Palmaseca, Coloso de Roso (Koloso el Roso) aŭ Monumental de Palmaseca*, estas futbala stadiono, kaj estas kie la futbala teamo "Deportivo Cali" ludas ĝiajn hejmajn matĉojn, la stadiono estas lokata ĉe la kampara zono ĉirkaŭ la urbo de Palmira, je la 8-a km de la interdepertementa vojo Cali-Palmira.

Post kiam la stadiono "Deportivo Cali" renoviĝis, la kapacito reduktiĝis al 42.000 spektantoj. li ankaŭ faris la stadionon "Casa Blanca"-n (Blankan Domon), kie ludas "Liga de Quito"-n en Ekvadoro kaj la stadiono "Monumental", kie ludas "Universitario de Deportes"-n en Peruo.

## Antaŭ-inaŭguro 
"Deportivo Cali" unuafoje uzis ĝian stadionon merkrede 29-a de oktobro 2008, kiam ili atingis venkon kontraŭ la tiamtempa ĉampiono de la Copa Libertadores de America, "Liga Deportiva Universitaria de Quito", la rezulto de la matĉo estis 1-o favore de "Deportivo Cali". La futbalisto "Harol Herrera" faris la golon.

### Aliaj matĉoj 
Ĉi tie okazis amika matĉo inter la naciaj futbalteamoj de Kolombio kaj Nigerio la 19-a de novembro 2008, tiam Kolombio atingis la venkon 1-0 kun golo de Radamel Falcao García.

## Unuafoja uzo je la unua kategorio 
"Deportivo Cali" unuafoje uzis sian stadionon je oficialaj turniroj la 21-a de februaro 2010 ludante kontraŭ "Deportes Quindio". Tiu matĉo finiĝis 2-0 favore de "Deportivo Cali", tiel "Deportivo Cali" atingis sian unuan venkon ĉe ĝia nova stadiono. La unua golo en la stadiono estis farita de Jhon Charria, do li iĝis la unua oficiala gol-faristo kiu golis en "Koloso el Palmaseca".

## Titolo de "Copa Colombia" 
"Deportivo Cali" ludis kiel hejma teamo siajn matĉojn por la "Kolombia pokalo" de 2010 ĉe ĝia stadiono, "Deportivo Cali" pridisputis la finalon kontraŭ Itagüí Ditaires la 27-a de oktobro en "Itagüí" kaj la 3-a de novembro en Kalio. La fina matĉo estis en la stadiono de "Deportivo Cali", kie la hejma teamo atingis venkon 2-0 (totale 3-0, ĉar "Deportivo Cali" venkis kiel ekstera teamo 0-1). Tiu estis la unua titolo kiu "Deportivo Cali" atingis ĉe ĝia propra stadiono.

## Referencoj 
## Eksteraj ligiloj 
* Informo pri la stadiono ĉe la oficiala TTT-ejo de "Deportivo Cali" 

Deportivo Cali
Fiorello H. La Guardia

**Fiorello Enrico La Guardia**, plej konata kiel **Fiorello La Guardia** (n. la 11-an de decembro 1882, Bronkso – m. la 20-an de septembro 1947) estis ital-usona politikisto tre populara kiel urbestro de Novjorko inter 1934 kaj 1945 estante unu el la plej famaj en la historio de la urbo. Lia regado koincidis kun la Granda Depresio.

Funkciante kiel urbestro, LaGuardia revigligis la ekonomion de Novjorko. Liaj amasaj programoj pri publikaj verkaĵoj, administritaj de la Komisio de Parkoj Robert Moses, dungis milojn da senlaboraj novjorkanoj. Lia konstanta kampanjo por serĉado de federaciaj fondaĵoj permesis la disvolviĝon de la novjorka infrastrukturo.

## Vidu ankaŭ 
* Flughaveno LaGuardia

Kategorio:Italaj usonanoj
Kategorio:Usonaj politikistoj
Kategorio:Urbestroj de Novjorko
Kategorio:Usonaj militistoj de la Unua Mondmilito
Granda Migrado (afrikusonanoj)

La **Granda Migrado** estis la translokiĝo de ĉirkaŭ 2 milionoj da negroj el Suda Usono ĝis la mezokcidenta, nordorienta kaj okcidenta Usono de 1910 al 1930. Afrikdevenaj usonanoj migris por eviti rasismon kaj antaŭjuĝojn de la sudaj ŝtatoj, kaj por la serĉado de laboro en industriaj urbegoj.

Kelkaj historiistoj diferencigas inter Unua Granda Migrado (1910-1940), kalkulante proksimume 1.6 milionojn da migrantoj, kaj la Dua Granda Migrado (1940-1970), en kiu 5 milionoj aŭ pli da homoj iradis al pli vastaj cellokoj. De 1965-1970, 14 ŝtatoj de la sudo, precipe Alabamo, Luiziano kaj Misisipo, kontribuis ĝis granda reta migrado de negroj al aliaj tri regionoj de Usono. Proksime de la fino de la Dua Granda Migrado, afrik-usonanoj iĝis urbigita loĝantaro. Pli ol 80 procentoj loĝis en urboj. Kvindek tri procentoj restis en Suda Usono, dum 40 procento vivis en la nordoriento kaj en nordcentraj ŝtatoj kaj 7 procentoj en la okcidento.

## Vidu ankaŭ 
* Ĉikaga bluso

Kategorio:Afrik-usonanoj
Kategorio:Historio de Usono
Colorado do Oeste

**Colorado do Oeste** estas municipo en la brazila subŝtato Rondonio, kiu havis 18.591 loĝantojn en 2010 .

## Vidu ankaŭ  
* Municipoj de Rondonio

## Referencoj 
Kategorio:Municipoj de Rondonio
Brulado de Triangle Shirtwaist Factory

eta
La **brulado de Triangle Shirtwaist Factory** en Novjorko la 25-an de marto 1911, estis la plej mortiga industria katastrofo en la historio de Novjorko kaj kondukis al la kvara plej alta homperdo pro laborakcidento en la historio de Usono. Ĝi ankaŭ estis la plej mortiga katastrofo en Novjorko ĝis la detruo de la World Trade Center 90 jarojn poste.

La fajro kaŭzis la mortojn de 146 laboristoj, kiuj aŭ mortis pro la fajro aŭ saltis el la konstruaĵo. La plejmulto el la viktimoj estis judaj kaj italaj enmigrintinoj inter dek ses kaj dudek tri jaroj. La plej maljuna viktimo estis 48jara, la plej juna estis dek kvar jaraĝa knabino. Multaj el la laboristoj ne povis eviti la brulantan konstruaĵon, ĉar la estroj ŝlosis la pordojn alirante al la ŝtuparejoj kaj elirejoj. Homoj saltis de la oka, naŭa, kaj deka etaĝoj. La fajro kondukis al leĝaro postulante plibonigon de fabrikejaj sekurec-normoj kaj helpis sproni la kreskon de la Internacia Unuiĝo de Vest-laboristinoj, kiu batalis por pli bonaj laborkondiĉoj.

Kategorio:Industriaj akcidentoj kaj incidentoj
Kategorio:Historio de Novjorkio
Kategorio:1911
Kategorio:Incendioj en Usono
Silicon Alley

**Silicon Alley** estas nomo por areo kun koncentriĝo de interretaj kaj novaj amaskomunikil-entreprenoj en Manhatano, Novjorko, Usono. Originale, la esprimo temis pri areto de tiaj firmaoj troviĝantaj en la distrikto  Flatiron, inter ili SoHo kaj TriBeCa laŭ la Broadway-koridoro, sed poste ĝi ampleksiĝis al la loko kie tiuj firmaoj de la tuta komunikindustrio en Novjorko sendepende de la situo. 

Kategorio:Geografio de Novjorko
Kategorio:Manhatano
Niederwalddenkmal

eta|Niederwalddenkmal
**Niederwalddenkmal** estas monumento situanta ĉe Rüdesheim en la montaro Taunus.

La monumento estis konstruata de 1877 ĝis 1883. Ĝi estas entute  alta kaj sur la monumento staras  metrojn alta statuo de Germania.

Ĝi memoras pri la fondiĝo de la Germana regno tuj post la Francia-Prusia Milito.

## Vidu ankaŭ 
* Niederwald

Kategorio:Hesio
Kategorio:Statuegoj
Kategorio:Naciaj simboloj de Germanio
Kalvinana preĝejo (Budafok)

La **Kalvinana preĝejo** estas religia konstruaĵo en Hungario, en urbo Budapeŝto, en distrikto Budafok-Tétény.

## Historio 
En 1900 oni komencis aranĝi subĉielajn mesojn por kalvinanoj en Budafok. La unua preĝdomo estis konstruita en 1910. En la sekva jardeko jam nova, impona, moderna preĝejo akceptis la religiulojn.

## Konstruaĵo 
La preĝejo estas ekstere ornamriĉa havanta unu sveltan nerondan turon flanke de la konstruaĵo. Ĝi havas ankaŭ malaltan, larĝan tureton en la alia flanko.

## Fontoj 
* hungare

Kategorio:Kristanaj preĝejoj en Budapeŝto
Budafok
The Jazz Workshop (George Russell)

**The Jazz Workshop – George Russell**, ankaŭ *The Jazz Workshop – The George Russell Smalltet* estis la unua muzikalbumo de komponisto, aranĝisto kaj perkutinstrumentisto George Russell. Ĝi ekestis dum tri registradkunsidoj kun parte malsamaj instrumentistaroj ekde la 31-a de marto ĝis la 21-a de decembro 1956 en Novjorko. La sondisko aperis en 1957 ĉe diskeldonejo RCA Victor en la serio *The Jazz Workshop*, ankaŭ *The RCA Victor Jazz Workshop*.

## Muzikistaro 
* aranĝo, direktado, perkutado: George Russell  
* trumpeto: Art Farmer
* aldosaksofono, fluto: Hal McKusick
* piano: Bill Evans
* gitaro: Barry Galbraith
* baso: Milt Hinton (1–6, 8, 12, 14), Teddy Kotick ( 7, 9–11, 13)
* frapinstrumentaro: Joe Harris (1–4), Paul Motian  (5, 6, 8, 12, 14), Osie Johnson (7, 9–11, 13)

## La titoloj 
*The Jazz Workshop – George Russell* (RCA Victor LPM 1372)
Ĉiuj komponaĵoj devenas de George Russell

# Ye Hypocrite, Ye Beelzebub (3:53)
# Jack’s Blues (3:47)
# Livingstone I Presume	(3:28)
# Ezz-Thetic (5:16)
# Night Sound (3:58)
# Round Johnny Rondo (3:31)
# Fellow Delegates (5:42)
# Witch Hunt (3:50)
# The Sad Sergeant (3:27)
# Knights of the Steamtable (2:36)
# Ballad of Hix Blewitt (3:18)
# Concerto for Billy the Kid (4:44)
# Ballad of Hix Blewitt [alternate take] (3:45)
# Concerto for Billy the Kid [alternate take] (4:46)

## Eksteraj ligiloj 
* Recenzo en rondomagazin.de

## Fontoj 
* Ian Carr, Digby Fairweather, Brian Priestley: *Rough Guide Jazz*. Metzler, -a eldono, Stuttgart 2004. ISBN 978-3-476-01892-2
* Richard Cook, Brian Morton: *The Penguin Guide to Jazz Recordings*. Penguin, 8-a eldono, Londono 2006. ISBN 0-14-102327-9
* Steve Ellman: akompanteksto por la albumo

Kategorio:Ĵazaj muzikalbumoj
Kategorio:Muzikalbumoj aperintaj en 1957
Orrin Keepnews

**Orrin Keepnews** (naskiĝis la 2-an de marto 1923 en Novjorko, Novjorkio -- mortis la 1-a de marto 2015) estis usona sondiskoproduktisto de ĵazo kaj fondinto de la diskeldonejoj Riverside, Milestone kaj Landmark.

Keepnews precipe famiĝis pro sia laboro kun pianisto kaj kunfondinto de bibopo, Thelonious Monk. Alvenis krome sonregistradoj kun muzikistoj kiel Bill Evans, Cannonball Adderley, McCoy Tyner kaj la arĉkvarteto *Kronos Quartet*. Ekde la 1990-aj jaroj Keepnews respondecas kiel produktisto pri serio da republikaĵoj, kiujn li parte ankaŭ origine estis produktintaj. Krome Keepnews estas demandata kaj plurfoje distingita verkisto de muzikalbumaj akompantekstoj, kiu publikigis du librojn pri la ĵazhistorio.

## Eksteraj ligiloj 
* JazzEcho.de: La kolekto de Keepnews kaj Diskeldonejo Riverside
* AllAboutJazz.com: Artikolo pri Orrin Keepnews
* Columbia.edu: A Life in Jazz  (an)

Kategorio:Usonaj sondisko-produktistoj
Kategorio:Grammy-laŭreatoj
Kategorio:Ĵazaj sondisko-produktistoj
Kategorio:Verkistoj pri ĵazo
Kategorio:Usonaj militistoj de la Dua Mondmilito
Apollo 3

**Apollo 3** estas germanlingva popmuzika grupo, kiu konsistas el la tri junuloj Henry Horn (naskiĝis , do nun -jara), Marvin Schlatter (naskiĝis , do nun -jara) kaj Dario Flick (naskiĝis , do nun -jara). La tri junuloj kune fondis la grupon en 2006.

## Grupa historio 
La muzikgrupanoj venas el Kolonjo kaj kunmuzikis jam en aĝo de naŭ jaroj. Kiam ili dekjariĝis, ilia klasa instruistino atentiĝis pri ilia muzika talento kaj kontaktigis la triopon kun la muzikproduktisto *Niko Floss*. Ilian unuan kompaktdiskan muzikan albumon en 2009 produktis la renoma firmao *Sony Music Entertainment*. Ĝi interalie enhavas la kanton *Superhelden* ("heroegoj"), kiu iĝis la titola melodio de la kineja filmo *Vorstadtkrokodile* de 2009. En la momento de publikigo de la albumo la grupa kantisto estis 11-jara, kaj la du aliaj grupanoj 12-jaraj.

Siajn unuajn grandajn rolojn kiel aktoroj la triopanoj havis en la jaro 2010 kadre de la futbala filmo
Die Teufelskicker flanke de de aliaj infanoj, sed ankaŭ flanke de la plenkreskaj aktoroj Diana Amft, Benno Fürmann, Reiner Schöne kaj Armin Rohde. Ankaŭ en la daŭriga filmo, produktata en 2012, ili havas la samajn filmajn ĉefrolojn.

## Diskografio 
### Albumoj 
* Apollo 3 (2009)
* 2010 (2010)

### Unuopaĵoj 
* Superhelden ("heroegoj", 2009) - titola muzikaĵo de la kineja filmo *Vorstadtkrokodile 1* de 2009
* Startschuss ("startpafo", 2009)
* Chaos ("ĥaoso", 2010)
* Unverwundbar ("nevundebla", 2010)
* Überflieger ("superfluganto", 2011)

## Eksteraj ligiloj 
* oficiala muzikgrupa retejo 

Kategorio:Popmuzikaj grupoj
Kategorio:Germanaj infanaj kantistoj
Kategorio:Germanaj muzikaj grupoj
Kategorio:Muzikaj grupoj fonditaj en 2006
Kontraŭspionado

La **kontraŭspionado** aludas al la penoj kiujn la spionadaj organizaĵoj faras por serĉi aliajn malamikajn agentejon kiuj provas akiri informadon por uzi tion kontraŭ la unuaj.

Pluraj disciplinoj estas engaĝitaj por protekti la spionan ciklon. Kontraŭspionado estas parto de la spionsekureca ciklo, do, laŭe, estas ankaŭ parto de la spiona mastrumado. Estas rolo de spiona ciklo protekti la proceson kapti informadon. Nuntempe, tio estas defioj ĉar diversaj minacoj ekzistas kontraŭ la ŝtataj spionado kaj defendo.

## Celoj 
Praktike, diversaj misioj estas asociitaj kun kontraŭspionado:
# **Defenda kontraŭspionado**. Tia analizo estas la praktiko serĉi sekurecajn erarojn en la propra organizaĵo. Ankaŭ, tio enhavas fermi kaŝitajn truojn se tio estas necesa.
# **Ofensiva kontraŭspionado**. Tio estas la kolektado de teknikoj kiujn la agentejo uzas por malkovri fremdajn informulojn kaj, post tio, aresti ilin, forpeli ilin aŭ uzi ilin por damaĝi fremdajn organizaĵojn.
# **Protektado de operacio**. Tio estas humanaj operacioj en fremdaj landoj pensataj por kovri fosaĵojn en nacia agentejo de el ekstero.

## Rilatoj kun aliaj sekurecaj organizaĵoj 
Multe da ŝtatoj organizas la kontraŭspionadan agentejon divide. Tradicie, ili diferencas inter informa kolektaro kaj kontraŭspionado. Kutime, ekzistas loka servado, eble parto de pli granda organizaĵo kiel la usona *Federal Bureau of Investigation* (FBI). Britio havas apartan sekurecservon, nome la fama MI5, kiu, kvankam ne havas polican kontrolon, laboras intime kun la *Special Branch*, kiu povas aresti, akiri kaj disvolvi informon.

Armea organizaĵo havas siajn proprajn kontraŭspionadajn fortojn, eble por konduki protektajn operaciojn kaj hejme kaj alilande. En ĉiu nacio povas ekzisti diversaj miksaĵoj de civilaj kaj armeaj operacioj. Ekzemple, kiam ofensiva kontraŭspionado estas misio de la Usona Kaŝa Servado de la CIA, defensiva kontraŭspionado estas misio de la Usono Ambasada Sekureca Servado (DSS de la angla U.S. Diplomatic Security Service), Ŝtata Kupeo, ĉar ili laboras en protekta sekureco por dungitoj kaj informadoj procezataj alilande .

## Referencoj 
## Vidu ankaŭ 
* Spionado
* CIA
* MI5

Kategorio:Spionado
Nasz Dziennik

***Nasz Dziennik*** (Nia gazeto) estas pollingva gazeto kun dekstrema katolikisma kaj naciisma ĉefaspekto eldonata en Varsovio.

En 1997 la eldonadon preparis estinta deputito Artur Zawisza. La gazeto ekzistas de la 29-a de januaro 1998 kies eldonkvanto egalas nun al 150 mil ekzempleroj. Prezentataj ĉapitroj: Pollando, Mondo, Kulturo, Penso estas armilo, Kredo de Patroj, Legantoj k.a.

## Kunlaborantoj
Al kunlaborantoj apartenas i.a.:
* pastro profesoro Czesław Bartnik
* redaktoro inĝeniero Witold Michałowski
* profesoro Ryszard Bender, (Juro kaj Justeco)
* profesoro Jerzy Robert Nowak
* profesoro Bogusław Wolniewicz
* d-ro Józef Szaniawski
* profesoro Andrzej Nowak
* magistro Stanisław Michalkiewicz

## Medalo *Milito pro Christo*
La 5-an de januaro 2008 Nasz Dziennik kune kun Radio Maryja kaj Telewizja Trwam estis honorigitaj per Medalo "Milito pro Christo" (Mi batalas por Kristo) - insigno atribuata de Militista Episkopejo de Pola Armeo pro senkompromisa  defendo de la vero, popularigo de patriotaj sintenoj, popularigo de la instruado de Johano Paŭlo la 2-a, promocio de kulturo kaj tradicio de Pola Militistaro.

## Eksteraj ligiloj
* *Nasz Dziennik*

Kategorio:Polaj gazetoj
Apostateco

eta|emblemo de La Kampanjo por Kolektiva Apostasio en Hispanujo, alvokante difektiĝon de la Katolika Eklezio
**Apostateco** (greke ἀπόστασις (*apostasis*), 'transfuĝo', el ἀπό, *apo*, 'for, dise', στάσις, *stasis*, 'ejo', 'staranto') estas formale disiĝi el religia sekto aŭ eklezio, forlasinta aŭ rezigninta antaŭan kredon.

Persono kiu faras tian rezignaĵon (aŭ kiu *apostatigas*) estas *apostato* aŭ *defalinto*. Tiuj esprimoj havas mallaŭdan implicon en ĉiutaga uzo. Por sociologoj, la esprimo *apostateco* de persono signifas rezignon *kaj* kritikon de, aŭ kontraŭstaro al, sia iama kredo, kun teknika signifo sen mallaŭda implico. Kelkfoje la esprimo etendiĝas al rezigno de ne-religia kredo aŭ motivo, kiel ekzemple partio, ideologio, aŭ, ŝerceme, sportularo. Apostateco ĝenerale ne estas mem-deklarita: tre malmultaj iamaj kredantoj tiel aĉas sin, pro tio ke la termino nun ŝajnas tiel implice negativa. Multaj religiemaj movadoj kondamnas apostatojn kiel pekantoj, kiuj koruptas la ceterajn piecajn kredantojn.

Multaj sektoj kaj kelkaj landoj punas defalintojn. La sektanoj evitus defalintojn el la grupo aŭ submetas ilin al formala aŭ neformala puno, agoj kiuj povus esti la oficiala sektpolitiko aŭ kiuj povas esti faroj de ĝiaj individuaj anoj.

En certaj cirkonstancoj, iuj kristanaj eklezioj ekskomunikas defalintojn, dum kelkaj Abrahamaj skriboj (judismo: Readmono 13:6–10, kaj islamo: al-Bukhari, Diyat, bab 6) ŝajnas postuli la mortpunon por defalintoj. Tamen, iuj islamaj kleruloj, kiel la Sudana, Hassan al-Turabi, kredas ke ĉi tiu puno historie ne preskribis por forlasi la islamokredon, sed por forlasi la islamarmeon aŭ perfidi la tiaman naskiĝantan politikan islamo-movadon. Ironie, la Sudana Islamklerula Komitato imputis apostatecon al Turabi pro lia milde liberalaj opinioj. Kvankam la plejmulto da kristanaj kaj judaj eklezioj ne plu proponas la mortpunon por venĝi apostatecon, kelkaj islamaj landoj (kiel ekzemple Irano daŭre perfortas la mortpunon en tiel okazoj.

## Famaj kazoj 
* Lina Joy
* Mehdi Dibaj
* Lidja Zamenhof
* Eŭgeno Zolli

## Vidu ankaŭ 
* Konverto (religio)
* Malteismo
* Juliano la Apostato
* Militoj pro Apostateco
* Granda Apostateco
* Ekskomuniko
* Hudud
* Malfidelo
* Kabei

## Notoj 

Kategorio:Sociologio de religio
Kategorio:Religia juro
4172 Rochefort

'*4172 *Rochefort'''* estas asteroido de la asteroida zono.

## Malkovro 
Ĝi estis malkovrita la  de la belga astronomo Henri Debehogne elde la Observatorio La Silla, en Ĉilio.

## Nomo 
Ĝi ŝuldas sian nomon al la belga urbo Rochefort *[roŝFOR]'' en provinco Namuro.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Henri Debehogne
Kategorio:Astronomiaj objektoj malkovritaj en 1982
Henry Horn

**Henry HORN** - naskiĝis  en Kolonjo, do nun -jara - estas germana popmuzika kantisto kaj infana aktoro. Li konatiĝis kiel kantisto de la germana infana muzikgrupo Apollo 3, kiun li fondis en 2006, en aĝo de naŭ jaroj, kune kun la samaĝuloj Marvin Schlatter kaj Dario Flick.

Sian unuan grandan rolon kiel aktoro li havis en la jaro 2010 kadre de la futbala filmo Die Teufelskicker flanke de la du samgrupanoj kaj de aliaj infanoj, sed ankaŭ flanke de la plenkreskaj aktoroj Diana Amft, Benno Fürmann, Reiner Schöne kaj Armin Rohde. En la filmo li havis la ĉefrolon de la knabo *Moritz*, kaj ankaŭ en la daŭriga filmo, produktata en 2012, li havas tiun rolon.

Krome li en 2007 en aĝo de apenaŭ dek jaroj havis gastan rolon en la krimfilma televida serio *Alarm für Cobra 11 – Die Autobahnpolizei*.

## Filmografio (elekto) 
* 2007: *Alarm für Cobra 11 – Die Autobahnpolizei* (televida krimserio, epizodo *In bester Absicht*)
* 2009: *Die Teufelskicker* (kineja filmo, ĉefrolo Moritz)
* 2011: *Schloss Einstein* (diversaj epizodoj)
* 2017: 'Ein Fall für zwei* (televida serio, epizodo *Ohne Skrupel*)
* 2017: *Der Lehrer* (televida serio, epizodo *Ich bin ’ne wandelnde Sonnenuhr*)
* 2017: *WaPo Bodensee* (televida krimserio, diversaj epizodoj)
* 2017: *SOKO München* (televida krimserio, epizodo *Tod im Schweinestall*)
* 2018: *In aller Freundschaft – Die jungen Ärzte* (televida serio, epizodo *Der letzte Tag*)
* 2019: *SOKO Potsdam* (televida krimserio, diversaj epizodoj)
* 2019: *Dem Horizont so nah* (kineja filmo, flanka rolo Jakob)
* 2020: *SOKO Köln* (televida krimserio, epizodo *Schrei nach Liebe*)
* 2021: *Ein Sommer auf Elba'' (televida serio)

## Referencoj 
## Eksteraj ligiloj 
* 
* persona paĝo en la retejo facebook
* agentejaj aktualaj fotoj kaj informoj 

Kategorio:Germanaj popkantistoj
Kategorio:Germanaj infanaj kantistoj
Kategorio:Germanaj aktoroj
Kategorio:Germanaj infanaj aktoroj
Kategorio:Naskiĝintoj en Germanio
Tago de Solidareco kun Pollando

**Internacia Tago de Solidareco kun Pollando** (angle: International “Solidarity Day”) - anoncita de administra centro de usona prezidento Ronald Reagan tago de la apogo de demokratia opozicio en Pollando. La daton oni fiksis je la 30-a de januaro 1982.

Dum la tago en la tuta mondo oni manifestis defende de malfondita Solidareco.

Venontan tagon la 31-an de januaro 1982 televidoj en pluraj landoj kaj radiodisaŭdigejoj de la Voĉo de Ameriko, Radio Libera Eŭropo kaj Radio France Internationale montris komunan programon *Por ke Pollando estu Pollando*, rigardatan de 185 milionoj da spektantoj en 50 landoj de la mondo. Nomo de la programo ligiĝas al la kanto de Jan Pietrzak.

Al la programo, gvidata de Charlton Heston, interalie kontribuis: Romuald Spasowski, Zdzisław Rurarz, Czesław Miłosz, Kirk Douglas, Max von Sydow, Henry Fonda, Benny Andersson, Agnetha Fältskog, Anni-Frid Lyngstad, Paul McCartney, Björn Ulvaeus, Orson Welles. La kanton „Ever Homeward” ekkantis Frank Sinatra (parte pollingve).

Dum la programo alparolis pluraj ŝtatgvidantoj kaj politikistoj, kiel prezidento de Usono Ronald Reagan, ĉefministrino de Britio Margaret Thatcher, kanceliero de Germanio Helmut Schmidt, ĉefministro de Islandio Gunnar Thoroddsen, ĉefministro de Belgio Wilfried Martens, ĉefministro de Kanado Pierre Trudeau, prezidento de Francio François Mitterrand.

En Pollando la programon unuafoje montris TVP Historia la 13-an de decembro 2011.

## Vidu ankaŭ
* Tago de Solidareco kaj Libereco
* Milita stato en Pollando

Kategorio:Historio de Pollando
Manzini

**Manzini** estas la unusola grandurbo de Svazilando, ankaŭ estas centro de diocezo.
eta|150px|Loko Manzini en Svazilando
eta|300px|Hotelo en Manzini

## Bazaj informoj 
* 
* Areo: km²
* Supermara alteco: 686 m
* Loĝantaro: 110.537 en 2010
* Horzono: UTC +2
* Telefonkodo:

## Geografio 
Manzini situas en centro de la lando.

## Historio 
La urbo, tiam nomata **Bremersdorp** estis brita kolonia ĉefsidejo kaj grava komercejo de 1890. Ĝi ricevis urban statuson en 1898. Ĝi estis detruita en 1902 dum la brita-bura milito. Poste la administra centro estis translokigita al Mbabano. Bremersdorp restis agrikultura, industria kaj komerca urbo de Svazilando, gajnante la moknomon "La Nabo". Ekde 1960 la urbo portas la nunan formon. Manzini estis deklarita grandurbo en 1994.

## Trafiko 
En la proksimeco flughaveno funkcias. Manzini havas al la aliaj regionoj bonajn ĉefvojojn.

## Vidindaĵoj 
* romkatolika katedralo

## Famuloj 
* en la urbo mortis Zoltan N. Boglari

## Ĝemelurboj 
*  Keighley, Britio
*  Ramales de la Victoria, Hispanio

## Fontoj 
* angla, germana kaj rusa Vikipedioj

Kategorio:Urboj de Svazilando
Heuilley-sur-Saône

**Heuilley-sur-Saône** estas franca komunumo kiu situas en Francio, regiono Burgonjo, departemento Côte-d'Or.

## Historio 
Oni opinias ke la batatalo de Magetobriga ĉirkaŭ la jaro -62 okazis tie.
En 634 arbaro estis donata al abatejo de Bèze. En 731 arabaj militistoj ruinigis la regionon kaj en 888 Vikingoj ruinigis la regionon. Le 30-a aŭgusto 1636, militistoj de la lorena duko Karlo la 4-a detruis la vilaĝon. Dum la dua mondmilito la germana armeo okupaciis Heuilley ĝis la 11-an de septembro 1944.

## Geografio 
### Demografio 
### Ekonomio 
La kanalo de la Marno ĝis la Saono kunfluas kun Saono apud Heuilley en Maxilly.

## Vidindaĵoj 
La preĝejo de Ĉielenpreno de Maria datiĝis el 15-a jarcento.

## Esperanta vivo 
Okaze de la eŭropaj balotoj, Eŭropo - Demokratio - Esperanto ricevis 1 voĉdonon (0,82% de voĉoj) en 2004.

## Notoj 
## Vidu ankaŭ 
### Internaj ligiloj 
* Komunumoj de Côte-d'Or

### Eksteraj ligiloj 
Kategorio:Komunumoj de Côte-d'Or
Nacia Stadiono en Varsovio

**Nacia Stadiono en Varsovio** () estas futbala stadiono situanta apud Vistulo en la kvartalo Praga-Południe, konstruita por turniro de la Eŭropa Futbal-Ĉampionado 2012 de UEFA - Eŭro 2012. La stadiono konstruiĝis sur la loko de estinta *Stadiono de la 10-jariĝo* kaj posedas la 4-an kategorion en klasifiko de UEFA (la plej altan). Sur ĝi troviĝas pli ol 58.5 mil lokoj por spektantoj. Oficiale malfermita la 29-an de januaro 2012.

Antaŭ la stadiono estas skulptaĵo *Stafeto* kaj memortabulo dediĉita al Ryszard Siwiec.

## Plej gravaj eventoj 
**Koncertoj**
* aŭguste 2012: Madonna
* septembre: Coldplay
* maje 2013: Beyoncé Knowles
* junie: Paul McCartney
* julie: Depeche Mode
* junie 2014: David Guetta, Kasabian, Snoop Dogg, Timbaland, Pixies k.a.
* julie: Metallica, Antrakso, AC/DC k.a.
**Sciencaj Piknikoj** ekde 2013 (pli ol 142 miloj da vizitantoj) - kun partopreno de Esperanto-stando

**Internaciaj Libro-Foiroj**

## Literaturo 
* Joanna Warsza (redaktorino): *Stadion X. Miejsce, którego nie było* (Stadiono X. La loko, kiu ne estis). Eldonejo Korporacja Ha!Art, 2008 ISBN 978-83-61407-84-3

## Vidu ankaŭ 
* Pola aŭtovojo A2
* Stadion Narodowy (metrostacio)
* Pola nacia teamo de futbalo

## Eksteraj ligiloj 
* Oficiala retpaĝo de Stadion Narodowy
* Konstruado de Nacia Stadiono: 3 jaroj dum 1 minuto

Kategorio:Konstruaĵoj en Varsovio
Kategorio:Naciaj stadionoj
Ipacij Pacej

**Ipacij Pacej**, laika nomo estas **Adam Lvoviĉ** (12-an de marto 1541 - 18-an de julio 1613 litva religia kaj ŝtata aganto, polemika verkisto.

## Biografio 
Devenis el ortodoksa familio. Eble studis en Krakova universitato. De la jaro 1566 oficis en Bresto kiel skribisto, en la jaro 1569 estis deputito de sejmo, en 1588 - senatoro. Post morto de edzino (1592) enmonaĥiĝis kun nomo Ipacij () (marto 1593). De majo 1593 episkopo de Volodimir-Volinskij. Unu el iniciantoj kaj organizantoj de Bresta religia unio. De 1599 uniana metropolito de Kievo.

Aŭtoro de polemikaj verkoj en rusina kaj pola lingvoj en kiuj li defendas union: "Unio..." (1595), "Justa priskribo de agoj kaj aferoj sinodaj" (1597), "Revivigita Nalivajko" (1607), "Garmonio..." "Relacio" (ambaŭ en la jaro 1608), granda kvanto de paroladoj, edifoj.
Verkoj de Ipacij Pacej en rusina lingvo estis kolektitaj kaj eldonitaj en la jaro 1677, en 1714 - reeldonitaj en pola traduko en Suprasl.

Kategorio:Polaj nobeloj
Kategorio:Ortodoksaj episkopoj
Kategorio:Orientaj katolikaj episkopoj
Kategorio:Metropolitoj
Foiro

[dekstra|eta|250px|Foiro en [Ukrainio]]
[dekstra|eta|250px|[Foiro de Ĉiuj Sanktuloj de Cocentaina, Valencilando, Hispanio.]]
[290px|eta|Foiranoj en suda [Francio nome Bajono]]
[eta|dekstra|250px|Foiro en [Poznań|Poznano, Pollando, en 2007.]]
**Foiro** estas socia, ekonomia kaj kultura okazaĵo —establita, portempa aŭ vaganta, semajna aŭ jara— kiu efektiviĝas en preciza sidejo kaj kiu intencas ĉirkaŭi ĝenerale precizan temon aŭ komunan celon. Ĝi povas havi por esenca objektivo la promocion de la kulturo, iun pli precizan celon aŭ vivostilon, ĝenerale en amuza, distra kaj diversa formo. Se tio estas la nuntempa konsidero oni parolu pri kermeso. Plej komune la celo estas la instigo komerca, ĉar ĝi havas la celon de lukro aŭ de generi enspezojn kaj mongajnojn por la gastigantaj lokoj, personoj aŭ organizoj sponsoraj, kaj gastaj partoprenantoj, kontraŭ plaĉa tempo kiu inkludas amuzon kaj distron, hazardo- kaj lerto-ludojn, nutraĵojn, dolĉaĵojn aŭ ludilojn, ktp. Por la partoprenantoj vizitantoj kaj negocistoj, ĉu estu ĉi tiuj plej junaj (infanoj) aŭ plenkreskuloj, dependante de la okazaĵo, karakteraj, lokaj kutimoj kaj leĝoj kiuj regas la lokon.

Por komercaj celoj plej oftaj nuntempe estas la montrofoiroj (ekspoziciejoj), kaj ekde la dua duono de la 19a jarcento ties plej elstaraj ekzemploj estas la Internaciaj Ekspozicioj. Foje la foiroj havas komercan gravecon kaj komercistoj prezentas modernajn teknologiojn aŭ modernigon, ekzemplo de foiro kun komerca kaj sekureca graveco estas la aviadila spektaklo okazigita en Francio, kie montriĝas la plej bonaj militaj kaj civilaj aviadiloj.

## En la mondo 
### Germanio 
### Hispanio 
En Hispanio estas tradicio ke eĉ en plej malgrandaj vilaĝoj estas almenaŭ unu foiro ĉiujare, eble du aŭ pliaj. Tre ofte ili kuniĝas al religiaj celebroj de sanktuloj, kristoj aŭ virgulinoj. Ili konsistas en organizado de koncertoj kaj spektakloj, muntado de mekanizitaj distrejoj por infanoj, de surstrata merkato de varoj (ĉefe dolĉaĵoj kaj aliaj bongustaĵoj) kaj porokazaj trinkejoj. Estas tradicia ankaŭ speciala lumigado kaj piroteknikaĵoj nokte ĉefe la unuan tagon. Tiaj foiroj daŭras ĉirkaŭ unu semajno.

#### En Andaluzio 
Internacie konata estas la aprila foiro de Sevilo.

## Enhavo 
### La ejoj 
Laŭ Francisko Azorín **Foirejo** estas *Loko, kie okazas granda komerca kunveno je perioda dato, por elmontri k. vendi varojn.* Kaj li indikas etimologion el latina *feriale* de *feriari* (aĉeti), el *fora* (foraĵo, eksteraĵo).

## En Esperanto 
* Gazeto Literatura foiro
* Internacia montrofoiro dum Universalaj Kongresoj de Esperanto

## Vidu ankaŭ 
* Bazaro
* Temparko

## Eksteraj ligiloj 
* 

## Referencoj 

Kategorio:Festoj
Kategorio:Ekspozicioj
Kategorio:Publika spaco
József Kármán

**József KÁRMÁN** [jOĵef kArmAn], hungare **Kármán József,** Esperante **Jozefo Kármán** estis hungara verkisto kaj advokato. Li estis la unua hungara beletra prozisto.

József Kármán naskiĝis la 14-an de marto 1769 en la tiama **Losonc,** kiu nun estas Lučenec, Slovakio. Li mortis la 3-an de junio 1795 en la naskiĝurbo.

## Biografio 
Li frekventis universitatojn en Pest (urbo) kaj Vieno. Li konatiĝis kun edzino de oficiro, al kiu li skribis amindumajn leterojn. Ekde 1791 li komencis labori, kiel advokato en Pest (urbo) kaj li ankaŭ estris teatron. Li aliĝis al framasonistoj. En 1794 li fondis revuon, sed en la sekva jaro lia patro mortis, tial li hejmenvenis.

## Verkoj 
* *A nemzet tsinosodása* (Beligado de la nacio)
* *Fanni hagyományai* (**Postlasaĵoj de Fanni**), sentimentala romano, iomete ĝi havas parencecon de Werther
* dramo pri reĝino Maria (Hungario)
* *Bé-vezetés az Urániához* (Enkonduko al Uranio), literatura-lingvista programo
* *Kazinczy és a debreczeniek* (Kazinczy kaj urbanoj de Debrecen)
* *A kincsásó* (La trezorserĉanto), novelo, ĝi apartenas al la unuaj hungaraj noveloj

## En Esperanto aperis 
* *Postlasaĵoj de Fanni* (fragmento), Hungara Antologio, 1983

## Fontoj 
* Hungara Vikipedio

Kategorio:Hungaraj verkistoj
4206 Verulamium

'*4206 *Verulamium''''' estas asteroido de la asteroida zono.

## Malkovro 
Ĝi estis malkovrita la  de la belga astronomo Henri Debehogne elde la Observatorio La Silla, en Ĉilio.

## Nomo 
Ĝi ŝuldas sian nomon al la romia urbo Verulamium, (aŭ Verulanium) kiu situis apud la nuna brita urbo St Albans.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Henri Debehogne
Kategorio:Astronomiaj objektoj malkovritaj en 1986
Herman Cain

eta|dekstra|250px|Herman Cain

**Herman CAIN** (HAman KEJN) (n. la 13-an de decembro, 1945, mortis la 30-an de julio 2020) estis usona firmaestro, kaj politika aktivulo el Georgio. Li estis kandidato por la respublikana prezidenta nomumo de 2012, sed rezignis pri tio pro akuzoj pri seksa miskonduto.

## Frua vivo 
Cain naskiĝis en Memphis (Tenesio), sed pasigis la infanaĝon kaj adoleskon en Atlanto (Georgio). Li ricevis bakalaŭran diplomon pri matematiko de Kolegio Morehouse en 1967 kaj magistran gradon pri komputiko de Universitato Purdue en 1971.

## Komerca kariero 
Lin ekdungis la nutraĵa firmao Pillsbury en 1977, kaj li laboris tie ĝis 1996, sukcese estrante ĝiajn restoraciajn filiojn Burger King kaj Godfather's Pizza.

Li havis estrajn postenojn en la Federacia Rezerva Banko de Kansasurbo de 1989 ĝis 1996. En 1995 Newt Gingrich membrigis lin al la Komisio Kemp. Li servis kiel prezidanto kaj direktoro de la Nacia Restoracia Asocio 1996-1999. Li servis ankaŭ kiel estrarano de pluraj firmaoj, inkluzive de Aquila, Nabisco, Reader's Digest, kaj AGCO.

## Politika kariero 
Dum la prezidentado de Bill Clinton, Cain publike oponis la planon (1993) de Clinton pri sanzorgado. En 1996 li estis supera ekonomia konsilisto al la prezidenta kampanjo de Bob Dole. En majo 2011, Cain anoncis sin prezidenta kandidato. Li proponis novan impostsistemon ("9-9-9") kaj debatis aliajn kandidatojn, sed en novembro leviĝis pluraj akuzoj kontraŭ li pri seksa miskonduto, kaj li haltigis la kampanjon la 3-an de decembro. Je la 28-a de januaro, 2012, li donis sian subtenon al la kandidateco de Newt Gingrich.

Kategorio:Usonaj politikistoj
Larisa Henijuŝ

**Larisa Henijuŝ**, antaŭ edziniĝo **Miklaŝeviĉ** (27-an de julio/9-an de aŭgusto 1910 - 7-an de marto 1983) - belorusa proza verkistino kaj poetino.

## Biografio 
Finis gimnazio en Vaŭkavisk (1928). Edziĝis kun Janka Henijuŝ kaj en la jaro 1937 forveturis kun li en Pragon kie ŝia edzo studis kaj poste laboris kiel kuracisto. Post kiam Sovetunio okupis la teritorion de Okcidenta Belorusio, ŝia patro estis arestita, kaj post kurta enprizonado, pafmortigita. Ŝiaj patrino kaj du fratinoj estis ekziligitaj en Kazaĥio. Dum 1937-1947 Larisa Henijuŝ vivis en Prago. Havis interrilatojn kun belorusaj elmigrintoj, partoprenis en agado de elmigrinta registaro de Belorusa Popola Respubliko; en la jaro 1943 ekagadis kiel Ĝenerala sekretario, kaj okupis sin per konservado kaj ordigado de registara arkivo. En la jaro 1948 Henijuŝ kaj ŝia edzo estis arestitaj kaj transdonitaj al sovetunia registaro.

Estis enprizonigita en sovetuniaj prizonoj de Vieno kaj Lvovo, poste en Minsko kie ŝin enketis ministro de ŝtata sekureco de Belorusa SSR mem, kiu sensukcese penis ke ŝi transdoni arkivon de Belorusa Popola Respubliko. En februaro de la jaro 1949 estis kondamnita al 25-jara prizono en koncentrejo. Al sama enprizono estis kondamnita ŝia edzo. En la jaro 1956 ŝi kun edzo estis parte rehonorigitaj, periodo de enprizonado estis reduktita ĝis 8 jaroj, kiuj jam trapasis de momento de kondamno. Post liberigado ili ekloĝis en naskiĝurbo de edzo Zelva. Principe nuligis sovetunian civitanecon, kaj konservis ĉeĥoslovakian civitanecon. En ŝia hejmo en Zelva, malgraŭ observado de KGB ofte vizitadis ŝin poetoj kaj verkistoj, pentristoj, sciencistoj.

## Kreado 
Verki versojn ŝi komencis dum studado en gimnazio, eldonadi en gazetaro - de 1939. En la jaro 1942, en Prago estis eldonita unua ŝia versaro. Verkis same en prizono. Post liberigado, dum 10 jaroj estis malpermesite eldoni ŝiajn versojn. En la jaro 1967, kunhelpe de Maksim Tank estis eldonita ŝia unua versaro en sovetunia Belorusio "Per sejno el Njoman". Longtempe al ŝi estis permesite agadi nur kiel porinfana poetino (eldonis 2 porinfanajn versarojn). Post disfalo de Sovetunio, postmorte, estis eldonitaj pli kompletaj kaj gravaj ŝiaj verkaroj.

Kategorio:Belorusaj verkistoj
Kategorio:Belorusaj poetoj
Federacia Rezerva Sistemo (Usono)

La **Federacia Rezerva Sistemo** estas la centra banka sistemo de Usono, nomata ankaŭ Federacia Rezervo aŭ Fed (angle: *Federal Reserve*). Ĝi estiĝis en 1913 por reguligi financajn krizojn. Malgraŭ la nomo tio estas privata banko gvidata de federaciaj regopovoj. Prezidanto de Konsilio de Guberniestroj de la Federacia Rezerva Sistemo estas nomumata de la Prezidanto de Usono kaj agnoskata de la Usona Senato. Nuntempe ties prezidanto estas Jerome Powell, kiu la 5-an de februaro 2018 anstataŭis Janet Yellen.

## Kritiko 
Murray Rothbard en sia libro *Granda Krizo en Ameriko* kulpigas Fed pro kaŭzo de Granda depresio.
Zeitgeist: Addendum, dokumenta filmo reĝisorita de Peter Joseph, prezentas Fed kiel ŝtelistan organizaĵon sub kontrolo de bankistoj.
Libro de E. Mullins estis la unua provo ebliganta al civitanoj de Usono informon pri Fed, 40 jarojn post ĝia estiĝo. La libro estis forte cenzurita - germana eldono de 1955 estis bruligita. Tio estis la unua kazo de librobruligado post la dua mondmilito en Germanio.

## Literaturo
* Eustace C. Mullins, "Secrets of the Federal Reserve" , 1952. John McLaughlin. ISBN 0-9656492-1-0
* G. Edward Griffin, *The Creature from Jekyll Island: A Second Look at the Federal Reserve* (1994) ISBN 0-912986-21-2

## Vidu ankaŭ 
* Orbazo
* Ŝtatŝuldo
* Centra banko
* Financa krizo de 2008
* Societo John Birch

## Eksteraj ligiloj 
* Oficiala paĝo de Fed
* Oficiala eduka paĝo de Fed
Kritikaj paĝoj:
* http://www.federal-reserve.net/
* Money, Banking, and the Federal Reserve 
* Foundation for Economic Education
* Audit The Fed

Kategorio:Financoj
Kategorio:Bankoj
Kategorio:Usono
Kategorio:Bankoj en Usono
Kantono Pontailler-sur-Saône

**Kantono Pontailler-sur-Saône** (france *canton de Pontailler-sur-Saône*) estis franca kantono lokita en la departemento Côte-d'Or kaj en la regiono Burgonjo. Ĝi estas unu el la 21 kantonoj de la Arondismento Dijon. Ĝia ĉefurbo estas Pontailler-sur-Saône.

## Komunumoj 
Apartenas al la kantono Pontailler-sur-Saône la jenaj 19 francaj komunumoj :

* Binges
* Cirey-lès-Pontailler
* Cléry
* Drambon
* Étevaux
* Heuilley-sur-Saône
* Lamarche-sur-Saône
* Marandeuil
* Maxilly-sur-Saône
* Montmançon
* Perrigny-sur-l'Ognon
* Pontailler-sur-Saône
* Saint-Léger-Triey
* Saint-Sauveur
* Soissons-sur-Nacey
* Talmay
* Tellecey
* Vielverge
* Vonges

## Notoj kaj referencoj 
## Vidu ankaŭ 
* Komunumoj de Côte-d'Or
* Côte-d'Or

Pontailler-sur-Saône